42. ΝΟΜΟΣ υπ’ αριθ. 1234 της 25/16 Φεβρ. 1982 (ΦΕΚ Α΄ 23)  (Διόρθ. Σφαλμ.στο ΦΕΚ Α΄ 51/29 Απριλίου 1982)  Ρύθμιση θεμάτων του προσωπικού των Σωμάτων Ασφαλείας. Κυρούμεν και εκδίδομεν τον κατωτέρω υπό της Βουλής ψηφισθέντα νόμον: Άρθρ.1.-1.Κατά τις τακτικές κρίσεις του έτους 1982 και μέχρι να λήξει η ισχύς των πινάκων που θα συνταχθούν σ’ αυτές, οι Αστυνομικοί Διευθυντές Β΄ κρίνονται και προάγονται εφ’ όσον συμπληρώνουν 18 έτη συνολικής υπηρεσίας αξιωματικού, από την οποία 1 έτος στο βαθμό. 2.(Αντικαθίσταται η παρ. 1 άρθρ. 20 Νόμ. 671/1977 (ανωτ.αριθ.31). 3.(Αντικαθίστανται η παρ. 1 και 5 άρθρ. 25 Νόμ. 671/1977 (ανωτ.αριθ.31). 4.(Αντικαθίσταται η περίπτ. θ΄ της παρ. 1 άρθρ. 23 Νόμ. 671/1977 (ανωτ.αριθ.31). 5.Οι τακτικές εκθέσεις ικανότητας των αξιωματικών των Σωμάτων Ασφαλείας συντάσσονται στις 20 Ιανουαρίου κάθε έτους. Ειδικά για το έτος 1982 οι εκθέσεις αυτές θα συνταχθούν μέχρι 10 Μαρτίου. Άρθρ.2.-1.(Αντικαθίστανται οι παρ. 2 και 5 άρθρ. 33 Νόμ. 671/1977 (ανωτ.αριθ.31). 2.(Προστίθεται παρ. 8 στο άρθρ. 33 Νόμ. 671/1977 (ανωτ.αριθ.31). Άρθρ.3.-1.Για τους Συνταγματάρχες το αρμόδιο Συμβούλιο κρίσεως συντάσσει τους εξής πίνακες: α.Πίνακα διατηρητέων. β.Πίνακα ευδοκίμως τερματισάντων τη σταδιοδρομία τους. γ.Πίνακα αποστρατευτέων.  (Μετά τη σελ. 24, 646) Σελ. 24, 647 Τεύχος Δ92-Σελ. 51 Αξιωματικοί Σωμάτων Ασφαλείας 4.Α.δ.41-42   534 2.Το αρμόδιο Συμβούλιο από τον πίνακα διατηρητέων, στον οποίο εγγράφονται όσοι κρίνονται ότι συγκεντρώνουν σε απόλυτο βαθμό όλα τα ουσιαστικά προσόντα που απαιτούνται για την άσκηση καθηκόντων του βαθμού τους, επιλέγει, ανεξάρτητα από τη σειρά αρχαιότητάς τους, εκείνους που κρίνει προακτέους για την πλήρωση των κενών θέσεων Ταξιάρχων. 3.Οι Συνταγματάρχες που έχουν γραφεί σε πίνακα διατηρητέων, εάν επιλεγεί νεώτερός τους ως Ταξίαρχος, προάγονται στον αμέσως ανώτερο βαθμό, εκτός οργανικών θέσεων, αποστρατεύονται δε αυτεπαγγέλτως 30 ημέρες μετά την προαγωγή τους με άλλο Π.Δ/γμα ως ευδοκίμως τερματίσαντες τη σταδιοδρομία τους. 4.Οι Ταξίαρχοι και οι Συνταγματάρχες και οι αντίστοιχοι της Αστυνομίας Πόλεων και του Πυροσβεστικού Σώματος εάν έχουν συμπληρώσει 6μηνη υπηρεσία στο βαθμό τους και υποβάλουν οποτεδήποτε αίτηση αποστρατείας, προάγονται στον επόμενο βαθμό επί ένα βήμα και ύστερα αποστρατεύονται. 5.Οι πίνακες προακτέων Συνταγματαρχών και Αστυνομικών Δ/ντών Β΄, που έχουν συνταχθεί κατά τις ετήσιες κρίσεις του έτους 1981, καταργούνται. Η ισχύς των διατάξεων της παρούσης παραγράφου αρχίζει από 1.1.1982. 6.Κατά τις τακτικές και έκτατες κρίσεις για τους Αντισυνταγματάρχες, Αστυνομικούς Διεθυντές Β΄ και Αντιπυράρχους τα αρμόδια συμβούλια συντάσσουν τους εξής πίνακες: α.Διατηρητέων. β.Παραμενόντων στον αυτό βαθμό. γ.Αποστρατευτέων. 7.Το αρμόδιο συμβούλιο από τον πίνακα διατηρητέων, στον οποίο εγγράφονται όσοι κρίνονται ότι συκεντρώνουν σε απόλυτο βαθμό όλα τα ουσιαστικά προσόντα που απαιτούνται για την άσκηση των καθηκόντων του βαθμού τους, επιλέγει, ανεξάρτητα από την αρχαιότητά τους, εκείνους που κρίνει προακτέους για την πλήρωση των κενών θέσεων Συνταγματαρχών, Αστυνομικών Διευθυντών Α΄ και Πυράρχων. Οι αρχαιότεροι, αυτών που προάγονται, λογίζονται «διατηρητέοι». Άρθρ.4.-1.(Αντικαθίσταται η παρ. 2 άρθρ. 43 Νόμ. 671/1977 (ανωτ.αριθ. 31). 2.Οι θέσεις των αξιωματικών της Αστυνομίας Πόλεων και του Πυροσβεστικού Σώματος, από του βαθμού του Αστυνομικού Διευθυντή Α΄ και Πυράρχου και άνω, που τίθενται σε διαθεσιμότητα σύμφωνα με το άρθ. 4 παρ. 1 περίπτ.α΄ του Ν.Δ. 343/1969, όπως τροποποιήθηκε με το άρθρ. 2 του Ν.Δ. 28/1974, λογίζονται κενές και πληρούνται, όσοι δε από αυτούς που τέθηκαν σε διαθεσιμότητα επανέρχονται στην ενέργεια, δεν καταλαμβάνουν οργανικές θέσεις, αλλά θεωρούνται υπεράριθμοι. Άρθρ.5.-1.Οι υπηρετούντες στη Χωροφυλακή, Αστυνομία Πόλεων και το Πυροσβεστικό Σώμα επιτρέπεται να τελούν γάμο με πρόσωπο ελληνικής ιθαγένειας χωρίς άδεια της Υπηρεσίας μετά τη συμπλήρωση ενός έτους υπηρεσίας από την κατάταξή τους, εφ’ όσον δεν έχουν εκπληρώσει τις στρατιωτικές τους υποχρεώσεις, οι δε λοιποί ανεξαρτήτως χρόνου υπηρεσίας. Εάν συντρέχουν αποδεδειγμένως ειδικοί κοινωνικοί λόγοι, ο Υπουργός Δημοσίας Τάξεως δύναται να εγκρίνει την τέλεση γάμου και πριν από τη συμπλήρωση ενιαύσιας υπηρεσίας. 2.Εάν ο γάμος πρόκειται να τελεσθεί με πρόσωπο αλλοδαπής υπηκοότητας, απαιτείται έγκριση του Υπουργού Δημοσίας Τάξεως, η οποία χορηγείται μετά από προηγουμένη εκτίμηση των ιδιαιτέρων συνθηκών που παρουσιάζει η κάθε συγκεκριμένη περίπτωση. 3.Για την αναγνώριση των γάμων που τελούνται σύμφωνα με τις διατάξεις του παρόντος άρθρου δεν καταβάλλεται η υπό του άρθρ. 8 του Α.Ν. 884/1937, όπως αντικαταστάθηκε με το άρθρ. 3 του Νόμ. 1169/1981, προβλεπόμενη κράτηση υπέρ του Ταμείου Αρωγής Οπλιτών Χωροφυλακής. Η υπό του άρθρ.2 του Νόμ.1105/1981 προβλεπόμενη για το λόγο αυτό κράτηση υπέρ του Μετοχικού Ταμείου Στρατού εξακολουθεί να καταβάλλεται. 4.Χρηματικά ποσά που οφείλονται στο Τ.Α.Ο.Χ. για την τέλεση ή την αναγνώριση γάμου από τους ασφαλισμένους σ’ αυτό δεν αναζητούνται.  Σελ. 24, 648 Τεύχος Δ92-Σελ. 52 4.Α.δ.42 Αξιωματικοί Σωμάτων Ασφαλείας   535 5.Οι πειθαρχικές ποινές που επιβλήθηκαν για την τέλεση γάμου χωρίς άδεια στο προσωπικό των Σωμάτων Ασφαλείας διαγράφονται από τα οικεία μητρώα ή φακέλλους, τα χρηματικά όμως ποσά που κρατήθηκαν ως συνέπεια των ποινών δεν επιστρέφονται. «6.Οι υπαξιωματικοί των Σωμάτων Ασφαλείας, οι χωροφύλακες, αστυφύλακες και πυροσβέστες που απολύθηκαν ή αποτάχθηκαν για τέλεση γάμου χωρίς άδεια της υπηρεσίας επαναφέρονται στην ενέργεια με το βαθμό που είχαν κατά την έξοδό τους, ύστερα από αίτησή τους, αν δεν έχουν υπερβεί το 36ο έτος της ηλικίας τους μέχρι 31.12.1982 και συντρέχουν οι λοιπές προϋποθέσεις που απαιτούνται για την αρχική τους κατάταξη. Με τις ίδιες προϋποθέσεις επαναφέρονται με το βαθμό του χωροφύλακα, αστυφύλακα και πυροσβέστη όσοι αποπέμφθηκαν από τη Σχολή Χωροφυλάκων, Αστυφυλάκων και Πυροσβεστών επειδή κατά τη διάρκεια της εκπαίδευσης τέλεσαν γάμο χωρίς άδεια της υπηρεσίας». Η παρ. 6 αντικαταστάθηκε από το άρθρ. 10 παρ.5 Νόμ. 1339/1983 (κατωτ.σελ. 24, 767). 7.Στο εξής είναι δυνατόν να κατατάσσονται στα Σώματα Ασφαλείας και έγγαμοι που έχουν εκπληρώσει τις στρατιωτικές τους υποχρεώσεις εφ’ όσον συγκεντρώνουν τα υπόλοιπα προσόντα που προβλέπονται από τις σχετικές διατάξεις. Άρθρ.6.-1.Οι αξιωματικοί, ανθυπασπιστές και υπαξιωματικοί της Χωροφυλακής και οι χωροφύλακες απαγορεύεται να υπηρετούν σε Αστυνομικά Τμήματα, Υπηρεσίες Ασφαλείας, Τροχαίας, Αγορανομίας, Τουρισμού καθώς και σε Σταθμούς και Φυλάκια, στην αρμοδιότητα των οποίων υπάγεται ο τόπος γεννήσεως αυτών ή των σ` υζύγων τους, εφ’ όσον στον τόπο αυτό διέμειναν μόνιμα μέχρι το 18ο έτος της ηλικίας τους. 2.Η διάταξη της προηγουμένης παραγράφου δεν εφαρμόζεται εάν τόπος γεννήσεως είναι νησί διάφορο εκείνου της έδρας των παραπάνω υπηρεσιών ή πόλη η οποία, με βάση την ισχύουσα απογραφή, έχει μαζί με τα προάστιά της πληθυσμό άνω των 20.000 κατοίκων. Δεν εφαρμόζεται επίσης για το προσωπικό των ειδικών υπηρεσιών της Χωροφυλακής, περί των οποίων τα άρθρ. 3 του Ν.Δ. 974/1971 και 4 του Νόμ. 671/1977. Άρθρ.7.-Η κατά τη δημοσίευση του παρόντος υφισταμένη οργανική δύναμη Γενικών Υπηρεσιών της Χωροφυλακής, της Αστυνομίας Πόλεων και του Πυροσβεστικού Σώματος αυξάνεται κατά 510 χωροφύλακες, 400 αστυφύλακες και 565 πυροσβέστες. Αυξάνεται επίσης η οργανική δύναμη των Υγειονομικών Αξιωματικών Χωροφυλακής κατά 3 Συνταγματάρχες. Άρθρ.8.-1.Οι διατάξεις του άρθρ. 1 του Νόμ. 1232/1982 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» δεν εφαρμόζονται για τους αξιωματικούς της Χωροφυλακής, της Αστυνομίας Πόλεων και του Πυροσβεστικού Σώματος, για τους οποίους εξακολουθούν να εφαρμόζονται οι διατάξεις του άρθρ. 31 του Νόμ. 671/1977. 2.(Καταργήθηκε από την παρ. 10 άρθρου μόνου του Π.Δ. 154/5-10 Απρ. 1990, ΦΕΚ Α΄ 57). 3.Κατά τον υπολογισμό της 35ετούς πραγματικής υπηρεσίας των αξιωματικών της προηγουμένης παραγράφου, δεν προσμετρείται ο χρόνος φοίτησης αυτών στην παραγωγική Σχολή Χωροφυλάκων, Αστυφυλάκων ή Πυροσβεστών. 4.Οι διατάξεις των παρ. 2 και 3 του άρθρου αυτού εφαρμόζονται υπό τις ίδιες προϋποθέσεις και για τους αξιωματικούς μέχρι το βαθμό του Αντισυνταγματάρχη, Αστυνομικού Διευθυντή Β΄ και Αντιπύραρχου που κρίθηκαν στις τακτικές κρίσεις του έτους 1981, σύμφωνα με τις διατάξεις του άρθρ. 31 του Νομ. 671/1977. Οι διοικητικές πράξεις που αφορούν την υπηρεσιακή κατάσταση αυτών ακυρώνονται με απόφαση του Υπουργού Δημοσίας Τάξεως και εντός 45 ημερών ενεργούνται οι κρίσεις αυτών σύμφωνα με το άρθρο τούτο. 5.Από τις διατάξεις των παρ. 2 και 3 του άρθρου αυτού δεν θίγονται οι διατάξεις του άρθρ. 31 του Νόμ. 671/1977, κατά το μέρος που αφορούν στις κρίσεις αξιωματικών από το βαθμό του Συνταγματάρχη, Αστυνομικού Διευθυντή Α΄ και Πυράρχου και άνω, που συμπληρώνουν 35ετή πραγματική υπηρεσία. Άρθρ.9.-Κάθε διάταξη που αντίκειται στις διατάξεις του παρόντος νόμου καταργείται. Καταργούνται επίσης οι διατάξεις για την εντοπιότητα του προσωπικού της Αστυνομίας Πόλεων και του Πυροσβεστικού Σώματος. Άρθρ.10.-Ο παρών νόμος θα ισχύσει από τη χρονολογία δημοσίευσής του στην Εφημερίδα της Κυβερνήσεως, εκτός εάν κατ’ ιδίαν διατάξεις αυτού καθορίζουν διαφορετική χρονολογία έναρξης της ισχύος των.  (Αντί για τη σελ. 24, 649(γ) Σελ.  24,649(δ) Τεύχος 1334 Σελ. 21 Αξιωματικοί Σωμάτων Ασφαλείας 4.Α.δ.42   536